OpenLLM-France/wikimedia huggingface dataset:
# Club de Remo Santander

Club de Remo Santander Santander hiriko arraun taldeetako bat da, azken urteetan Ciudad de Santander taldearen itzalean egon dena.

## Uniformea

Santanderko hiriaren koloreak ditu, zuria eta gorria, berdin kamisetan zein trainerutan.

## Historia

Elkartea 1971 urtean sortu zen eta berehala jaso zituen emaitzarik onenak, izan ere 1972an Kantabriako txapeldun izanez Kontxako Banderan eta Espainiako Txapelketan parte hartzeko aukera izan baitzuen. Kontxan hirugarren egin zuen (bigarren jardunaldia irabaziz) eta Espainiako Txapelketan bosgarren. 1975an hiru estropada jokatu ondoren bapatean trainerua alde batera utzi zuen.
Ciudad de Santanderrek 90. hamarkadan bigarren ontzia atera ahal izateko bere izena eta koloreak erabili izan zituen hala trainerillatan nola bateletan.
36 urteren ondoren Club de Remo Santanderrek 2011n berriro atera zuen trainerua. Estropada bat irabazi zuen, San Vicente de La Barqueran Luancoren aurka jokaturiko desafio astur-kantabriarra. 2012an eta 2013an KAE 2 Ligan aritu zen baina 2014an ez zuen trainerua osatzerik lortu eta ordutik txalupa txikitan baino ez da aritu.

## Palmaresa
### Kontxako Bandera

* Txapelduna (0)
* Bigarrena (0)
* Hirugarrena (1): 1972.
* Sailkatua (1): 1972.

### Espainiako Traineru Txapelketa

* Txapelduna (0)
* Bigarrena (0)
* Bosgarrena 1972an.

### Kantabriako Traineru Txapelketa

* Txapelduna (1): 1972.

### Gainontzeko estropadak

* Nerbioiko Sari Handia (0): laugarren 1972an.
* Generalisimoaren Kopa (Coruña) (0): bigarren 1972an.
* Desafio Astur-Kantabroa (1): 2011 (Luancoren aurka).

### Trainerillak

* Espainiako Trainerilla Txapelketa (1): 2000

## Azken denboraldiak

| Urtea | Liga |
| 2012 | KAE 2 Liga, 12.a |
| 2013 | KAE 2 Liga, 13.a |
| 2014- | ez |

## Erreferentziak

* ↑ «C.R. SANTANDER» www.traineras.es (Noiz kontsultatua: 2024-11-21).
* ↑ «Bandera de La Concha» traineras.es (Noiz kontsultatua: 2024-11-21).
* ↑ «Campeonato de España» www.traineras.es (Noiz kontsultatua: 2024-11-21).
* ↑ «Desafío Astur-Cántabro» traineras.es (Noiz kontsultatua: 2024-11-21).
* ↑ «Club de Remo Santander 2012 - Liga ARC» www.liga-arc.com (Noiz kontsultatua: 2024-11-21).
* ↑ «Club de Remo Santander - Ecovidrio 2013 - Liga ARC» www.liga-arc.com (Noiz kontsultatua: 2024-11-21).

## Kanpo estekak

* Webgune ofiziala
* Datuak: Q2980112
* Multimedia: Club de Remo Santander / Q2980112
# Ekhiñe Atorrasagasti

Ekhiñe Atorrasagasti Ugarte (Belauntza, Gipuzkoa, 1982ko apirilaren 24a) euskal kazetari, irrati-esatari eta telebista-aurkezlea da.

## Bizitza

Ekhiñe Atorrasagastik Filosofia ikasi zuen Euskal Herriko Unibertsitatean.

### Lan ibilbidea

Gurean Gaur albistegiko aurkezlea zen Hamaika telebista-katean. Martin Garitanoren prentsa arduraduna izan zen, Gipuzkoako Aldundian.
2019an Hamaika telebistako Kolpez kolpe saioa zuzentzen hasi zen beste hamaika lagunekin eta Naroa Iturri aurkezlearekin batera.
2022ko Korrikaren amaiera zela-eta, euskal hedabideekin elkarlanean EITBko saio berezia eman zuten zuzenean. ETB2ko zuzeneko saio horren gidariak izan ziren Ilaski Serrano eta Ekhiñe Atorrasagasti. Saio hori euskaldunen artean lider izan zen % 12,4ko kuotarekin.
2023 urteari amaiera emateko eta 2024 berria ondo hasteko Hamaika telebistan, emankizun berezia prestatu zuen Donostian, Egia auzoko Le Bukowski tabernan. Ekhiñe Atorrasagasti eta Naroa Iturri izan ziren saioaren gidari nagusiak —Hamaikako Kolpez kolpe programaren aurkezleak —. Bi aurkezleez gain, gonbidatu bereziak izan ziren: besteak beste, Jon Maia bertsolari eta idazlea, Dorleta Urretabizkaia idazle eta aktorea, Iruñe Astitz eduki sortzailea, Nerea Arriola aktore, you tuberra eta irrati esataria eta Andoni Ollokiegi musikaria.

## Familiakidea Erorien haranean

Ekhiñe Atorrasagastiren aitonaren anaia, Lucas Plaza Huarte 22 urte zituela eraman zuten frentera derrigortuta. Gerran hil zela jakin zutenean Lucasen amak gorpua etxeratzea lortu zuen eta Euskal Herrian lurperatzea. Atorrasagastiren esanetan, ordea, 2018 urte inguruan jakin zuten Lucas Huarteren gorpua bere lekutik atera egin zutela 1960 hamarkada hasiera «inolako baimenik gabe» eta Erorien Haranean (Cuelgamuros Harana) zegoela.

## Erreferentziak

* ↑ ISSN https://es.linkedin.com/in/ekhi%C3%B1e-atorrasagasti-ugarte-66199013..
* ↑ (Gaztelaniaz) «La Diputación de Gipuzkoa se niega a hablar en castellano y se encara con los medios por protestar» ELMUNDO 2014-02-19 (Noiz kontsultatua: 2024-06-27).
* ↑ ERRASTI, Asier. (2020-05-30). «Ekhiñe Atorrasagasti: «Politikoki zuzena ez izatea da, politikoki zuzena izatea»» irratia.naiz.eus (Noiz kontsultatua: 2024-07-03).
* ↑ «1.373.000 ikustaldi lortu ditu Korrikaren zuzeneko eta etengabeko emanaldiak» EITB 2022-04-11 (Noiz kontsultatua: 2024-06-27).
* ↑ ISSN https://www.berria.eus/komunikazioa/etbk-gasteizen-emango-dio-ongietorria-2024-urteari_2118155_102.html..
* ↑ Irratia, Naiz. (2020-12-16). «Ekhiñe Atorrasagasti: «Erorien Harana munduko hobi komunik handiena da»» irratia.naiz.eus (Noiz kontsultatua: 2024-07-03).

## Kanpo estekak

* Ekhiñe Atorrasagastiren Twitter profila
* Datuak: Q30005064
# 1998ko Bizkaiko Bira

1998ko Bizkaiko Bira lasterketa honen XXVIII. ekitaldia izan zen. Garailea, Paul Bertino italiarra izan zen, Ceramiche Pagnoncelli taldekoa.

## Taldeak

Ceramiche Pagnoncelli
Banaka
Banesto

## Sailkapen nagusia

Sailkapen nagusia :
| 1. | Paul Bertino | 15o36’38s |
| 2. | Aitor Silloniz | 24 segundora |
| 3. | Bruno Minniti | 41 segundora |
| 4. | Roger Lucía | 1’08 segundora |
| 5. | Peio Arreitunandia | 1’36 segundora |
| 6. | José Antonio Garrido | 1’42 segundora |
| 7. | Gaizka Lejarreta | 1’52 segundora |
| 8. | Igor Astarloa | 1’54 segundora |
| 9. | Iban Sastre | 2’05 segundora |
| 10. | Iker Flores | 2’08 segundora |

## Kanpo estekak

* ↑ El Correo hemeroteka 1998ko uztailaren 13a
# Suancesko Bandera

Suancesko Bandera 1997 eta 2003 artean Suancesen jokaturiko estropada izan zen. 2000tik aurrera "Bandera Bayesa" izena izan zuen.

## Bandera Ría de Requejada

| Urtea | Irabazlea | Bigarrena | Hirugarrena |
| 1989 | Ciudad de Santander | Santoña | Castro Urdiales |
| 1990 | Ciudad de Santander | Castro Urdiales | Carasa |
| 1991- 1992 | ez zen jokatu |
| 1993 | Ciudad de Santander | Camargo | Santoña |

## Suancesko Bandera

| Urtea | Irabazlea | Bigarrena | Hirugarrena |
| 1997 | Pedreña | Ciudad de Santander | Ciudad de Santander B |
| 1998 | Ciudad de Santander | Pedreña | Santoña |
| 1999 | Ciudad de Santander | Camargo | Pedreña |
| 2000* | Pedreña | Ciudad de Santander | Ciudad de Santander B |
| 2001* | Ondarroa | Pedreña | Mutriku |
| 2002* | Perillo | Mecos | Ciudad de Santander |
| 2003- 2021 | ez zen jokatu |
| 2022 | Camargo | Astillero | Castreña |
* 2000, 2001 eta 2002 urteetako ekitaldiak ofizialki Bandera del Besaya izena eraman zuten. 2022ko ekitaldia Suancesko Banderaren laugarren ekitaldia da beraz.

### Garaipenak

| Urtea | Garaipenak | Urteak |
| Ciudad de Santander | 2 | 1998, 1999 |
| Pedreña | 2 | 1997, 2000 |
| Ondarroa | 1 | 2001 |
| Perillo | 1 | 2002 |
| Camargo | 1 | 2022 |

## Kanpo estekak

* Traineras.es webgunean Ría de Requejada Banderaren palmaresa
* Traineras.es webgunean Suancesko Banderaren palmaresa
* Datuak: Q61069169
# Club de Remo Suances

Club de Remo Suances Suancesko (Kantabria) arraun taldea da. Batel eta trainerilletan aritzen da bereziki.

## Historia

1920 eta 1930 hamarkadatan jokatu izan ziren Santanderko estropada zaharretan Suancesko tripulazioa ere aritu izan ziren. Garai hartako traineruen izenak La Luisa eta San Pedro izan ziren. Ordutik aurrera ordea ez zen arraunketarik izan herrian harik eta 1990an Club Náutico de Suancesek batel bat uretaratu zuen arte.
1997an Arturo Herrera etorri zen Suancesera eta 1998an gaur egungo arraun kluba sortu zuen. 2000 urtean dagoeneko denboraldi osoa osatuko zuen trainerua osatzea lortu zuen, baina proiektu honek ez zuen jarraipenik izan arraunlariek talde handiagoetara alde egin baitzuten.
Ordutik aurrera batel eta trainerilletan aritu izan da, banderaren bat irabazi ere bai eta puntualki trainerua osatzea lortu du, Kantabriako estropadetan aritzeko, 2020an adibidez.

## Antolaturiko banderak

1989 eta 1993 artean Ría de Requejada bandera antolatu zen eta 1997tik 1999ra Suancesko Bandera jokatu zen eta hurrengo hiru urtetan Besayako bandera. 2022an Suancesko Banderaren laugarren ekitaldia jokatu zen, aurrekotik bi hamarkada pasatxotara.
2020an San Martin ibaiko jaitsiera antolatu zuen, kantabriarren arteko lehia izan zena.

## Erreferentziak

* ↑ (Gaztelaniaz) C.R. Suances – Federación Cántabra de Remo. (Noiz kontsultatua: 2024-11-21).
* ↑ «Bandera Sotileza» traineras.es (Noiz kontsultatua: 2024-11-21).
* ↑ «Bandera de la S.D.R. Castro Urdiales» traineras.es (Noiz kontsultatua: 2024-11-21).
* ↑ (Gaztelaniaz) Camargo, Radio. (2022-06-14). «Camargo se lleva la Bandera de Suances» www.radiocamargo.es (Noiz kontsultatua: 2024-11-21).
* ↑ «Descenso Ría San Martín» traineras.es (Noiz kontsultatua: 2024-11-21).

## Kanpo estekak

* Datuak: Q6413263
* Multimedia: Club de Remo Suances / Q6413263
# Tara (abeslaria)

Maria Teresa Perez Guerra, ezagunagoa Tara ezizenez, (Coruña, Galizia, 1950eko abuztuaren 23a) coruñar abeslaria da, Galizian rhythm and blues eta soul estiloen aitzindaria. 1970eko hamarkadaren hasieran lortu zuen ospea, disko bat eta hainbat single kaleratu zituen ibilbide laburrean.

## Bizitza

Artista goiztiarra izan zen, 11 urterekin Coruñako irrati lokal baten irrati lehiaketa bat irabazi zuen. Bere jaioterrian Dekorazioa eta Zeramika ikasi zituen, Bartzelonara joan baino lehen eta gero Madrilera.

### Abeslari ibilbidea

1970eko ekainean argitaratu zuen Polydor diskoetxearen bidez bere lehen single bikoitza (Happy/El Amor de Una Mujer), William Bellen eta Barry eta Maurice Gibb anaien (Bee Gees taldeko kideak) abestien bi bertsio izan zituena. Urte horretan bertan kaleratu zuen bere lehen albuma, En Directo desde J&J izenekoa, rock eta souletik hurbil zegoen diskoa, J&J Madrilgo diskotekan grabatutakoa. Dusty Springfielden "Son of a preacher mano", Aretha Franklinen "Think" eta Billie Holidayren "My man" abestien interpretazioak egin zituen lanei esker berehala egin zen ospetsu, Espainiako Telebista katean ohikoa bihurtuz. Urtea bukatu baino lehen beste single bat argitaratu zuen (Somebody / Lonely People), Teddy Bautistak konposatutako bi kantuz osatua.
1971ko otsailean Eurovisión abesti Lehiaketako aurre-hautatze lehiaketara aurkeztu zen, Juan Pardoren "Palabras" kantuarekin parte hartu zuela. Gero, bere ibilbide musikalari bukaera eman zion eta 1974an itzuli zen denbora labur batean, bi kantu biltzen zituen single berri bat argitaratuz (“Sálvame” eta “Algo o alguien como yo”). 1993an, Polydorrek aurreko grabazio guztiak biltzen zituen disko bat kaleratu zuen, baita Mary Wellsen "Never, never leave me" abestiaren bertsio bat eta argitaratu gabeko kantu bat ere: "Mis pensamientos".

## Diskografia
### Bildumak

* En Directo Desde J&J (1970).

### Sinpleak

* Happy / El Amor de Una Mujer (1970).
* Somebody / Lonely People (1970).
* Sálvame / Algo o Alguien Como yo (1974).

## Errefrentziak

* 1 2 3 (Gaztelaniaz) dice, Varón Dandy. (2022-01-30). Tara - La Fonoteca. (Noiz kontsultatua: 2024-11-21).
* ↑ Revuelta, Noniito Pereira. (miércoles, 26 de abril de 2017). «TodoMúsica&Más: RECORDANDO A LA CANTANTE CORUÑESA TARA, LA "JANIS JOPLIN ESPANOLA"» TodoMúsica&Más (Noiz kontsultatua: 2024-11-21).
* ↑ Revuelta, Noniito Pereira. (martes, 15 de octubre de 2013). «TodoMúsica&Más: TARA:UNA VOZ QUE BRILLO PARA CAER EN EL OLVIDO» TodoMúsica&Más (Noiz kontsultatua: 2024-11-21).
* ↑ «Tara» historiasderock.com (Noiz kontsultatua: 2024-11-21).
* ↑ (Gaztelaniaz) «En directo desde J&J / Grabaciones completas (1971—1993), de Tara» Efe Eme 2019-03-28 (Noiz kontsultatua: 2024-11-21).
* ↑ (Gaztelaniaz) Tara. Todas sus canciones. – RADIO ALEGRÍA LIBERTARIA. 2022-08-17 (Noiz kontsultatua: 2024-11-21).
* 1 2 3 4 .
* ↑ (Gaztelaniaz) «Discópolis 9418 - Los sesenta 89: Tara-Generación 49 - 21/07/16» RTVE.es 2016-07-21 (Noiz kontsultatua: 2024-11-21).
* ↑ Manu Guinarte. (2018-04-28). TARA - Palabras (Festival Cancion 71). (Noiz kontsultatua: 2024-11-21).

## Kanpo estekak

* Datuak: Q117837822
# Rochester (Kent)

    Artikulu hau Ingalaterrako Kent konderriko udalerriari buruzkoa da; beste esanahietarako, ikus «Rochester (argipena)».
Rochester (ˈrɒtʃɪstər ahoskatua) Ingalaterrako hego-ekialdean dagoen Kent konderriko kostaldeko udalerri bat da. Medway autoritate unitarioan kokatua dago, izen bereko Medway ibaiaren ertzean. Londres hiriburutik 48 kilometro hego-ekialdera dago. Chatham, Gillingham eta Strood udalerriekin muga egiten du.

## Ondarea

* Rochesterko katedrala
* Rochesterko gaztelua

## Klima

Datu klimatikoak (Stanford-le-Hope 1981–2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 7.9 | 8.0 | 10.9 | 13.2 | 16.8 | 19.9 | 22.1 | 22.2 | 19.4 | 15.2 | 10.8 | 8.1 | 14.5 |
| Batez besteko tenperatura minimoa (°C) | 2.2 | 1.6 | 3.3 | 4.7 | 7.5 | 10.5 | 13.0 | 12.5 | 10.3 | 7.4 | 4.4 | 2.4 | 6.7 |
| Pilatutako prezipitazioa (mm) | 47.9 | 36.7 | 37.6 | 40.9 | 48.0 | 41.1 | 52.5 | 44.8 | 45.5 | 64.9 | 57.8 | 53.8 | 571.5 |
| Eguzki orduak | 60.0 | 77.7 | 113.4 | 161.5 | 194.3 | 198.7 | 208.7 | 195.5 | 151.1 | 117.9 | 74.0 | 48.6 | 1601.4 |
| Iturria: Met Office ||||||||||||||

## Iruditegia

* Tren geltokia.
* Morris dantza.
* Rochesterko gaztelua.
* Kale nagusia.

## Kanpo estekak

* (Ingelesez)Medwayeko Kontseilua
* Datuak: Q507517
* Multimedia: Rochester, Kent / Q507517
# Rolexgate

Rolexgate edo Rolex afera Dina Boluarte Peruko presidentea inplikatzen duen ikerketa fiskal bat da; aferaren oinarria ondasun-aitorpenean erregistratu ez ziren luxuzko erloju, Rolex markakoak, alegia, eta osagarriak dira. Ikertzaileen arabera ustezko ustelkeria eta legez kanpoko aberastearen kasua izan daiteke. Boluartearen erantzunak momentuz ez dute inor asetu.

## Aferaren hasiera

Martxoaren 18an, Ernesto Cabral Rojasek egindako La Encerronaren txosten batek eztabaida piztu zuen. Erreportain Dina Boluarte Zegarra Peruko presidentearen argazkiak erakusten ziren, tartean bilduma zabal bateko erlojuak zeramatzatela. Erlojuak luxuzkoak izanik, Hauteskunde Epaimahai Nazionalean deklaratu gabeak ziren. 14 erloju detektatu ziren, eta gero 17ra igo ziren. Duela gutxi egindako Rolex markako erloju batzuk identifikatu ziren eta horrek susmoak sortu zituen. Horrez gain, Ayacuchoko Gobernadore Erregionalari, Wilque Oscorimari, lotu zitzaion, ustelkeria-historia batengatik, epaileei gama altuko erlojuak oparitzeagatik.
Martxoaren 20an, Ministerio Publikoak Dina Boluarteren aurretiko ikerketak hasi zituen, ustez bidegabeko aberasteagatik eta luxuzko Rolex erlojuen jabetzari buruzko informaziorik ez emateagatik. Fiskaltzak adierazi zuen Boluartek ez zituela ondasun horiek Hauteskunde Batzordearen aurrean deklaratu. Martxoaren 22an, Dina Boluartek Fiskaltzaren aurrean bere aurkako akusazioak argitzeko prest zegoela adierazi zuen, bere ondarean irregulartasunak egon zirela ukatuz. Bestalde, Casa Bancherok, Peruko Rolex-en banatzaile ofizialak, ukatu egin du Dina Boluarte bere bezeroa zenik edo erlojuak erosi zituenik.

## Miaketak

Martxoaren 29an poliziak Dina Boluartek Surquillon duen etxean sartu ziren. Arratsaldean Gobernu Jauregian sartu ziren ere bai. Miaketak egiten ziren bitartean Boluartek ez zuen onartu poliziak objektuak eta ondareak konfiskatzea. Miaketetak erlojuak aurkitu ziren baina baita ere urrezko eskumuturrekoak.

## Ondorioak

Gerta daieteke Dina Boluartek lehendakaritza utzi behar izatea eskandaluaren ondorioz.

## Erreferentziak

* ↑ https://web.archive.org/web/20240410033448/https://www.telesurtv.net/news/peru-cronologia-caso-relox-20240330-0013.html
* ↑ https://www.infobae.com/peru/2024/03/30/cronologia-del-caso-de-los-rolex-que-podria-determinar-la-salida-de-dina-boluarte-de-la-presidencia/
* ↑ https://www.france24.com/es/minuto-a-minuto/20240407-rolexgate-la-presidenta-de-perú-asegura-que-son-relojes-prestados

## Kanpo estekak

* (Gaztelaniaz):Rolexgate: los relojes de la Presidenta, La Encerronaren artikulua.
* Datuak: Q125220596
# Marasmio baratxuri

Marasmio baratxuria (Marasmius alliaceus) Marasmiaceae familiako onddo espezie bat da. Batzuek baratxuriaren ordezko gisa erabiltzen dute. Lehortu daiteke, gero berriz hidratatzeko.
Sinonimoak: Agaricus alliaceus (Basionimoa), Agaricus plicatus, Hypophyllum alliaceum, Marasmius alliaceus, Mycena alliacea, Marasmius schoenopus, Marasmius alliaceus var. schoenopus, Marasmius rarus, Chamaeceras rarus, Chamaeceras alliaceus, Marasmius alliaceus var. subtilis, Mycetinis alliaceus f. subtilis.

## Deskribapena

Kapela: 1 eta 3 cm bitarteko diametrokoa, okre-arrosatik ia zurira doa kolorea. Ertz irregularra eta ildaskatua du.
Orriak: Itsatsiak, meheak eta estu, zurixkak edo pixka bat arrosak.
Hanka: Fistulosoa, luzea eta mehea, 6 - 10 cm-ko altuera eta 1 - 1,5 mm-ko lodierakoa. Kolore marroi oso iluna du, ia beltza.
Haragia: Oso mehea. Baratxuri usain handia du, batez ere hatzen artean estutzen bada; zapore mikatza.
Etimologia: Marasmius hitza grekotik dator, "marasmius" hitzetik, eta lehortzea esan nahi du. Alliaceus epitetoa berriz latinetik dator, baratxuria esan nahi duen "allium" hitzetik. Bere usainagatik.

## Jangarritasuna

Sukaldaritzarako baliorik gabea.

### Nahasketa arriskua

Baratxuri usaina duten Marasmio-rik handiena da, beraz nekez nahas liteke Marasmius scorodonius delakoarekin, honek usain bera duen arren askoz txikiagoa da.

## Sasoia eta lekua

Udazkenean hostozabaletan, zur deskonposatuetan edo lurperatutako egur hondarretan, hala ere, batzuetan badirudi goroldiotan ateratzen dela.

### Banaketa eremua

Ipar Amerika, Venezuela, Errusia, Europa eta Tasmania.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 255 or. ISBN 84-404-0530-8..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 174 or. ISBN 84-282-0865-4..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 262 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 237 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Mycetinis alliaceus: GBIF—the Global Biodiversity Information Facility.

## Kanpo estekak

* Datuak: Q42184
* Multimedia: Mycetinis alliaceus / Q42184
# Bitigar hirukolore

Bitigar hirukolorea (Leucopaxillus compactus) Tricholomataceae familiako onddo espezie bat da. Jangarria da, baina ez du balio gastronomikorik.
Sinonimoak: Agaricus compactus, Tricholoma compactum (Basionimoa), Gyrophila compacta, Tricholoma tricolor, Tricholoma pseudoacerbum, Melanoleuca tricolor, Leucopaxillus pseudoacerbus, Leucopaxillus tricolor, Clitocybe tricolor.

## Deskribapena

Kapela: 6 eta 20 cm bitarteko diametrokoa, adinaren arabera, oso haragitsua, ganbila ertz biribilduekin, gainazal lehorrekoa eta azkenean zuntz-itxurakoa eta arrosa-larru kolorekoa edo marroi-arrosa kolorekoa, ertzak pruinadunak eta krema-sufre kolorea izaten dute.
Orriak: Ez oso dekurrenteak, Itsatsiak, ia eskotatuak Tricholoma-enak bezala, estu, ugariak, hori-sufre kolore samarrekoak, ilundu egiten dira adinean aurrera egin ahala berotan lehortutako ale batzuk.
Orri dekurrenteak: Hanka ukitzeaz gain, beherantz jarraitzen duten orriak.
Orri Eskotatuak: Oinera iritsi baino lehentxeago eskote txiki bat duten orriak.
Hanka: Laburra, masiboa, lodixeagoa oinarrian, zurixka-krema kolorekoa, baina oinarrian hori-sufre kolorekoa.
Haragia: Trinkoa eta gogorra, zuria, belar moztu berriaren usain leuna du eta zapore gozoa.
Etimologia: Leucopaxillus terminoa grekozko "leucos" hitzetik dator eta zuria esan nahi du. Bere koloreagatik. Tricolor epitetoa berriz latinetik dator, hiru kolore esan nahi duen "tricolor" hitzetik. Koloretsua delako.

## Jangarritasuna

Jangarria da.

### Nahasketa arruskua

Tricholoma acerbum delakoaren antzekoa da, baina Leucopaxillus tricolor espeziearen orriak koloretsuagoak dira, ez du malutarik oinaren goiko aldean eta haragia ez da mikatza.

## Sasoia eta lekua

Udan eta udazkenean basoetan agertzen da, batez ere pagoen eta haritzen basoetan.

### Banaketa eremua

Kanada, Ameriketako Estatu Batuak, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 327 or. ISBN 84-505-1806-7..
* ↑ (Gaztelaniaz) Cetto, Bruno.. (1987). Guia de los hongos de Europa. Ediciones Omega, S. A. Barcelona, 301 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 162 or. ISBN 84-282-0865-4..
* ↑ Leucopaxillus tricolor: GBIF—the Global Biodiversity Information Facility.

## Kanpo estekak

* Datuak: Q10437076